[{"text_idx": "#000002", "text": "Meie lavastused olid nii erinevad kui veel vo\u0303imalik ette kujutada ja see oli ainult kasuks \u2013 nii oli publikul vo\u0303imalik na\u0308ha kahte kardinaalselt erinevat to\u0303lgendust, erinevat visuaali, erinevaid rollilahendusi ja na\u0308itlejatema\u0308ngu.\nVa\u0308ga palju kiideti meie professionaalsel tasemel lavastust ning vapustavalt mo\u0303juvaid na\u0308itlejato\u0308id \u2013 meie na\u0308itlejannad said palju tunnustust oma esinemise eest."}, {"text_idx": "#000007", "text": "Lavastustest po\u0303hjalikuma u\u0308levaate saab lugeda siit \u2013 jagan seda Urmase lahkel loal. Oleme ta\u0308nulikud, et Urmas meiega kaasas oli ja oma muljeid jagas \u2013 mina ise poleks kindlasti jo\u0303udnud ko\u0303igist lavastustest lu\u0308hikestki kokkuvo\u0303tet teha. Ja\u0308a\u0308dvustasin festivali vaid piltide ja videotena, kuid loodetavasti jagatakse meiega ka korraldajate poolt tehtud kvaliteetseid fotosid lavastustest \u2013 siis saan ka siin vastavat linki jagada."}, {"text_idx": "#000009", "text": "Samuti olid korraldatud nn. laboratooriumid, kus iga riiki esindav teatritrupp sai tutvustada oma to\u0308o\u0308metoodikaid, ra\u0308a\u0308kida sellest, kuidas kujuneb nende trupp, kui palju neid on, kus ja kui palju saavad nad proove teha, na\u0308idata erinevaid na\u0308itlejatehnikaid, mida nad igapa\u0308evases to\u0308o\u0308s kasutavad. Ollakse mures, et vaatajaid on va\u0308he, noort ja\u0308relkasvu ei tule peale, pole ruume proovide etgemiseks ja rent on kallis, sageli tuuakse va\u0308lja u\u0308ks-kaks lavastust aastas, puudub riigipoolne toetus. Jah, to\u0303si, ka sellel festivalil vo\u0303is na\u0308ha u\u0308sna erineva tasemega truppe ja na\u0308itlejaid."}, {"text_idx": "#000010", "text": "Vo\u0303isime to\u0303deda, et LendTeater on ku\u0308llaltki heas seisus, sest meil on maja, kus teha proove ja anda etendusi, meil Eestis on kultuurkapitali projektitoetused, omavalitsuste tegevus- ja projektitoetused, meil LendTeatris tuleb aina uusi ja andekaid na\u0308itlejaid juurde, teeme koosto\u0308o\u0308d professionaalsete lavastajate ja na\u0308itlejatega \u2013 patt oleks nuriseda!"}, {"text_idx": "#000011", "text": "Oleme va\u0308ga ta\u0308nulikud Eesti Harrastusteatrite Liidule vo\u0303imaluse eest osaleda NEATA festivalil \u2013 taas imeline kogemus ja vaimustavad kohtumised \u2013 aita\u0308h! Saime kutseid festivalidele La\u0308tisse ja Moskvasse \u2013 loodame, et ees ootab veel uusi ja po\u0303nevaid kogemusi-kohtumisi."}]